Aalborg Stiftstidende, 1837-11-18
J Torsdags (den 9de) har Englands unge Dronning fulgte tidligere engelske Regenters Exempel, ved paa benævnte Dag, da den nye valgte Lord=Major tiltraadte sit Embede at beære Londons Borgerskab med sin Nærværelse ved et festlig Middagsmaaltid i Guild Hau. Allerede for Dag bølgede Folkemasser igjennem Gaderne; til den uhyre Kæmpestads egen Befolkning, der vel overgaaer hele Kongeriget Danmark, havde endnu talrige Skarer fra Omegnen og mange omliggende Stæder sluttet sig. Foruden 4000 Constabler (Politibetjente) var en Eskadron af den 12te Uhlanregiment fordeelt i Afstande foran de tæt sammentrængte Menneskehobe, som fra alle Sider vare strømmede sammen til St. James Park. J spændt Forventning hørte man endelig Kl. 2 Trompeterne give Signal til, at Dronningen havde besteget sin Gallavogn. Klæde i blegrødt Fløiel, rigt broderet med Sølv, har hun Hofebaandsordenen over sin venstre Skuldre. Med et glimrende Diadem af Diamanter, med Brystet ligeledes smykket med Ædelstene, bar hun i Vognen en Hermelins=Kaabe, over denne et hvidt Kniplingslør. J samme Vogn med hende saa Garderobemesterinden, Hertuginden af Sutherland og Overstaldmesteren Greven af Albemale. Toget aabnedes af Overconstablen for Westminster, et Detaschement af Livgarden og Hertuginden af Kents Vogn. Der paa fulgte Hertuginden af Gloucefter med 2 serspændige Vogne, Hert. og Hertuginden af Cambringe i 2 Ditto alle eskorterede af Livgarden. Nu kom 6 kgl. Vogne, hvilke de høieste Hoscharger befandt sig med 2 Tjenere i Galla tilfods ved hver Side. Nu først fulgte Dronningen i den syvende kongelige Vogn, trukken af 8 melkehvid Gangere og med 4 Tjenere paa hver Side. Nærmest denne Vogn fulgte det hele talrige diplomatiske Corps, derpaa Ministeriet og efter dette endnu en uoverseelig Række af Eqvipager, blandt hvilke Hertugen af Wellingtons og Erkebiskoppen af Canterburys. Paa hele Veien vare alle Vinduer, alle Tage, alle Canapper og alle Skure bedækkede med Mennesker. Saalangt Øiet saae, øinede det kun Hoveder, og det uafladelig tordnende Raab: "Dronningen leve!" gjenlød i Luften. Den bekjendte Gade the Strand syntes at bestaae af lutter Taarne af Menneskehoveder, og Damernes hvide Gestalter i Vinduerne contrasterede paa en egen Maade med de mørkt klædte, bølgende Hobe af Mandfolk i Gaderne. Toget nærmede sig Porten til City, den saakaldte Temple Var. For et Værelse i Nærheden af denne var, for denne Eftermiddag, betalt i Leie 600 Rbd. i vore Penge, og for en enkelt Plads ganske tæt ved Porten var betalt endnu mere. Toget ankom her Kl. 3 og modtoges af Citys hele Communeraad med Lord=Majoren i Spidsen. Af de sædvanlige gammeldags Høitideligheder havde man kun udeladt den ene med Portens Spærring og Aabning igjen efter en ceremoniel Anmodning derom. Kl. 4 indtraf man endelig ved den, ældgamle for i Dag festlig smykkede Kæmpebygning, Gu ild Hall. At kjende Salen igjen, var umuligt; Tronen, Taffelet med dets Guld-Service, de Hundreder af vaiende Faner, de Tusinder af skinnende Lamper, de pragtfulde, forgyldte Deviser og Vaaben, som bedækkede Væggene, lode ikke ane, at man befandt sig i en Bygning, som op rindeligt har været en Fabrik. I et Sideværelse recreere de Dronningen sig i en Snees Minuter, og modtog og besvarede der Lord=Majorens og Citys Borgerskabs Adresser Ved Taffelet havde hun paa sin høire Side Hertugen af Susser, Hertuginden af Kent, Hertuginden af Cam bringe og Prinds Georg af Cambringe, og paa sin venstre Side Hertugen af Cambringe, og Prindsesse Augusta af Cambringe og Grevinden af Mulgrave. Opregningen af de Retter, hvormed der serveredes, optager en heel Spalte i de store engelske Aviser og Værdien af Serviseanslaaes til 4 Millioner Rbd. Jmellem 8 og 9 om Aftenen gik Toget tilbage igjennem de med uhørt Pragt illuminerede Gader, hvor Menneskemassen var, om muligt endnu talrigere end ved Hentoget. Af Ulykkestilfælde indtraf i Forhold kun faa; det maa ved saadanne Leiligheder ansees for en Ubetydelighed, at en halv Snees Menneske bragtes paa Hospitalerne, hvor Chirurgerne hele Dagen havde været i Beredskab til deres Modtagelse.